ಕೇಂದ್ರ ಬಜೆಟ್ ನೀರಿಕ್ಷೆಗಳ ಹುಸಿ ಮಾಡಿದೆ ಎಂ.ಎಲ್.ಸಿ. ಗೋವಿಂದರಾಜು ಕೋಲಾರ, 2 ಫೆಬ್ರವರಿ ಹಿ.ಸ ಆಯಂಕರ್ : ಕೇಂದ್ರ ಹಣಕಾಸು ಸಚಿವೆ ನಿರ್ಮಲ ಸೀತರಾಮನ್ ಅವರು ಮಂಡಿಸಿರುವ ಬಜೆಟ್ನಲ್ಲಿ ಏನು ವಿಶೇಷವಿಲ್ಲ. ನದಿ ಜೋಡಣೆಗಳ ಯೋಜನೆ ಜಾರಿಯನ್ನು ಬಜೆಟ್ನಲ್ಲಿ ನಿರೀಕ್ಷಿಸಲಾಗಿತ್ತು. ಆದರೆ ಬಜೆಟ್ ನಿರಾಸೆ ಮೂಡಿಸಿದೆ ಎಂದು ವಿಧಾನ ಪರಿಷತ್ ಸದಸ್ಯ ಇಂಚರ ಗೋವಿಂದರಾಜು ಕೇಂದ್ರ ಬಜೆಟ್ ಕುರಿತು ಪ್ರತಿಕ್ರಿಯೆ ವ್ಯಕ್ತಪಡಿಸಿದ್ದಾರೆ. ನದಿ ಜೋಡಣೆಯ ಯೋಜನೆಯು ಉತ್ತಮವಾದ ಕೆಲಸವಾದರೂ ಸಹ ಇದರಿಂದ ನಮಗೆ ನಿರೀಕ್ಷೆಯಷ್ಟು ಅನುಕೂಲಕರವಾಗಿಲ್ಲ. ರಾಜ್ಯದ ಹೆಸರಿನಲ್ಲಿ ಸಚಿವರು ತಮಿಳುನಾಡಿಗೆ ಹೆಚ್ಚಿನ ಅನುಕೂಲ ಕಲ್ಪಿಸಲು ಮುಂದಾಗಿದ್ದರೆ. ಪೆನ್ನ ನದಿಯ ಹುಟ್ಟು ಪಕ್ಕದ ಚಿಕ್ಕಬಳ್ಳಾಪುರದ ಜಿಲ್ಲೆಯದಾಗಿದ್ದರೂ ಸಹ ಎರಡು ಜಿಲ್ಲೆಗೆ ಯಾವೂದೇ ಪ್ರಯೋಜನ ಇಲ್ಲದಂತಾಗಿದೆ ಎಂದು ಅಸಮಾಧಾನವ್ಯಕ್ತಪಡಿಸಿದರು. ಮುಖ್ಯ ಮಂತ್ರಿಗಳು ನದಿಗಳ ಜೋಡಣೆಯ ಬಗ್ಗೆ ಪೂರ್ಣ ವಿವರಗಳನ್ನು ಬಂದ ನಂತರ ಅದರಿಂದ ರಾಜ್ಯಕ್ಕೆ ಉಂಟಾಗುವ ಅನುಕೂಲದ ಬಗ್ಗೆ ಪ್ರತಿಕ್ರಿಯಿಸುವುದಾಗಿ ಪ್ರತಿಕ್ರಿಯಿಸಿದ್ದಾರೆ. ಕೇಂದ್ರವು ೬೦ ಲಕ್ಷ ಮಂದಿಗೆ ಉದ್ಯೋಗ ಸೃಷ್ಠಿಸಿ ನಿರುದ್ಯೋಗಿಗಳಿಗೆ ಉದ್ಯೋಗದ ಅವಕಾಶ ಕಲ್ಪಿಸುವುದಾಗಿ ತಿಳಿಸಿದೆ. ಆದರೆ ಮೇಕ್ ಇನ್ ಇಂಡಿಯಾ ಹೆಸರಿನಲ್ಲಿ ದರ್ಬಳಕೆಯೇ ಹೆಚ್ಚಾಗಿ ಅಗುವ ಸಾಧ್ಯತೆಗಳಿರುವ ಕಡೆ ಗಮನಹರಿಸ ಬೇಕಾಗಿದೆ ಎಂದು ದೂರಿದರು. ವಿಮಾನ ನಿಲ್ದಾಣಗಳನ್ನು ಅಭಿವೃದ್ದಿ ಪಡೆಸಲಾಗಿದೆ ಅದರೆ ನಮ್ಮ ರಾಜ್ಯದಲ್ಲಿ ರೈಲ್ವೆ ನಿಲ್ದಾಣಗಳಿಗಿಂತ ಕಡೆಯಾಗಿದೆ. ೪೦೦ ವಂದೇ ಮಾತರಂ ರೈಲು ಸಂರ್ಪಕದ ಮಾರ್ಗಗಳನ್ನು ಸಮರ್ಪಕವಾಗಿ ಅಳವಡಿಸಬೇಕು. ಅದರೆ ಈ ಯೋಜನೆ ಉರ್ಜಿತವಾಗುವುದು ಸಂಶಯಸ್ಪದವಾಗಿದೆ. ಸಮರ್ಪಕವಾಗಿ ರೈಲ್ವೆ ಮಾರ್ಗಗಳನ್ನು ಇಲ್ಲದಿದ್ದರು ೪೦೦ ರೈಲುಗಳ ಸಂಚಾರ ಆರಂಭ ಮಾಡಲಾಗುವುದು ಎಂದು ಹೇಳಿದ್ದಾರೆ. ಅವರೇನು ಅಕಾಶದಲ್ಲಿ ಹರಿಸಲಾಗುತ್ತದೆಯೇ ಎಂದು ವ್ಯಂಗ್ಯವಾಡಿದ್ದಾರೆ. ಕೇAದ್ರ ಸರ್ಕಾರವು ೩೯ ಲಕ್ಷ ಕೋಟಿಗಳ ಬಜೆಟ್ನಲ್ಲಿ ಮುಖ್ಯವಾಗಿ ನಿರುದ್ಯೋಗ ನಿವಾರಣೆ, ರೈತರ ಕೃಷಿ, ತೋಟಗಾರಿಕೆ, ರೇಷ್ಮೆ ಹಾಗೂ ಹೈನುಗಾರಿಕೆಗಳಿಗೆ ಸಂಬAಧಿಸಿದAತೆ ಪ್ರಗತಿದಾಯಕ ಕಾರ್ಯಕ್ರಮಗಳನ್ನು ರೂಪಿಸುವಂತಾಗಬೇಕಿತ್ತು ಎಂದರು. ಚಿತ್ರ : ಎಂ.ಎಲ್.ಸಿ. ಗೋವಿಂದರಾಜು